Kainuun Ärjy

Kainuun Ärjy on kajaanilainen urheiluseura. Seuralla on 2020-luvulla toimintaa naisten ja miesten salibandyssä sekä miesten jalkapallossa.

Seuran historia 
Seura on perustettu vuonna 1923. Sen alkuperäinen nimi oli Kajaanin Ärjy, ja seuran ensimmäiseksi puheenjohtajaksi valittiin Jalmari Id. Alkuun urheilulajeina olivat pesäpallo, jalkapallo, voimistelu ja yleisurheilu. Viimeisimmässä tuli menestystä SM-tasollakin, kun kesällä 1924 Ärjyn Hubert Haukia saavutti korkeushypyssä hopeaa Urho Kekkosen jälkeen.

2000-luku 
Kainuun Ärjyn toiminta käynnistettiin uudelleen vuonna 2003. Kaudella 2016–2017 Ärjy osallistui Salibandyliiton alaiseen sarjaan. Vuonna 2021 salibandyssä seuralla on miesten ykkös- ja kakkosjoukkue sekä naisten joukkue. Helmikuussa 2021 seura ilmoitti joukkueensa jalkapallon Pohjois-Suomen Vitosen Oulu-Kainuu-lohkoon. Syyskuussa 2021 Kainuun Ärjy varmisti nousun kauden 2022 Neloseen.

Lähteet 

Kajaanilaiset urheiluseurat
Suomalaiset salibandyseurat
Suomalaiset jalkapalloseurat